ตัวเลือกใดดังต่อไปนี้ ไม่ใช่ การดำเนินการที่เหมาะสมในการป้องกันความขัดแย้งทางผลประโยชน์ที่อาจเกิดขึ้นในการดำเนินงานของธุรกิจหลักทรัพย์
1. บริษัทหลักทรัพย์ ธนารักษ์ จำกัด เปิดเผยในบทวิจัยหลักทรัพย์ของบริษัท โชคชัย จำกัด (มหาชน) ที่ออกโดยฝ่ายวิจัยหลักทรัพย์ว่าทางบริษัทเป็นผู้รับประกันการจัดจำหน่ายหุ้นเพิ่มทุน (underwriter) ของบริษัท โชคชัย จำกัด (มหาชน) 2. บริษัทหลักทรัพย์ ธนาโชค จำกัด แต่งตั้งนายอักษรา มีเกิดผล เป็นกรรมการผู้จัดการฝ่ายวาณิชธนกิจและฝ่ายวิจัยหลักทรัพย์ของบริษัท 3. บริษัทหลักทรัพย์ ธนาพล จำกัด ไม่รับจัดจำหน่ายหุ้นเพิ่มทุนของธนาคารกำลังไทย จำกัด (มหาชน) ซึ่งเป็นผู้ถือหุ้นใหญ่ของบริษัท 4. บริษัทหลักทรัพย์ ธนาศิริ จำกัด จัดให้มีการแยกสถานที่ทำงานอย่างชัดเจนระหว่างฝ่ายวิจัยหลักทรัพย์และฝ่ายวาณิชธนกิจ
ผู้บริหารระดับสูงสุดของฝ่ายวาณิชธนกิจและฝ่ายวิจัยหลักทรัพย์ของบริษัทหลักทรัพย์ ธนาโชค จำกัด ควรเป็นคนละคนกัน เพื่อก่อให้เกิดกลไกในการตรวจสอบและถ่วงดุลการบริหาร และเป็นการป้องกันไม่ให้เกิดความขัดแย้งทางผลประโยชน์ในการดำเนินธุรกิจ